proxectonos/corpus_dominio_legal_administrativo_tmp huggingface dataset:
RESOLUCIÓN do 23 de febreiro de 1999 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/03/1999

En cumprimento do disposto na Resolución do 9 de febreiro de 1999 da Consellería da Presidencia e Administración Pública (DOG nº 31, do 16 de febreiro) e o establecido no artigo 9 do Regulamento de selección de persoal da Administración da Comu
nidade Autónoma de Galicia, o día 23 de febreiro no salón sito na última planta do edificio da Consellería da Presidencia e Administración Pública, edificio de San Caetano, en Santiago de Compostela, e baixo a presidencia do director xeral da Función Pública, tivo lugar o sorteo ó que alude a citada resolución. Conforme o resultado deste, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 1999, empezará por aqueles nos que o primeiro apelido empece pola letra «G».
Santiago de Compostela, 23 de febreiro de 1999.
Jaime Pita Varela
Conselleiro da Presidencia e Administración
Pública
DECRETO 132/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 88 POS 98. Monterroso, alargamento e mellora da E.P. de Monterroso ó Marco, p.k. 0,200 ó 0,880.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/05/1999

A Deputación Provincial de Lugo, en sesión celebrada o día 28 de agosto de 1998, aprobou o proxecto de 88 POS 98. Monterroso. Alargamento e mellora da E.P. de Monterroso ó Marco, p.k. 0,200 ó 0,880, e na sesión celebrada o día 28 de decembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 9 de marzo de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais, o día 31 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corréspondelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 88 POS 98. Monterroso.
Alargamento e mellora da E.P. de Monterroso ó Marco, p.k. 0,200 ó 0,880.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 22 de abril de 1999 sobre homologación do curso: creación e xestión de productos a partir do patrimonio cultural e histórico organizado pola Escola Oficial de Turismo da Secretaría de Estado de Comercio, Turismo e Pemes.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/05/1999

Ó abeiro do disposto na disposición derradeira primeira, da Orde do 26 de marzo de 1998, pola que se regula a profesión de guía de turismo especializado de Galicia, esta dirección xeral resolve homologa-lo curso creación e xestión de productos a partir do patrimonio cultural e histórico, organizado pola Escola Oficial de Turismo da Secretaría de Estado de Comercio, Turismo e Pemes coa colaboración da Consellería de Cultura, Comunicación Social e Turismo, para os efectos establecidos no artigo 4º da referida orde.
Este curso terá 35 horas de duración entre os días 10 e 14 de maio e desenvolverase na cidade de Ourense.
O Servicio de Formación, Cooperación Institucional e Documentación da Dirección Xeral de Turismo, así como a Delegación Provincial da Consellería de Cultura, Comunicación Social e Turismo de Ourense, informarán os interesados de tódolos aspectos referentes a este curso.
Santiago de Compostela, 22 de abril de 1999.
Aurelio Miras Portugal
Director xeral de Turismo
DECRETO 131/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 234 P.O.L. 98 Quiroga, E.P. de Alto de Aldriz a Vilar de Lor do p.k. 5,635 ó 7,135.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/05/1999

A Deputación Provincial de Lugo, en sesión celebrada o día 2 de outubro de 1998, aprobou o proxecto de 234 P.O.L. 98. Quiroga. E.P. de Alto de Aldriz a Vilar de Lor do p.k. 5,635 ó 7,135 e na sesión celebrada o día 26 de outubro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun Programa de Cooperación Económico Local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído o efecto e necesarios para a execución das obras do proxecto: 234 P.O.L. 98. Quiroga. E.P. de Alto de Aldriz a Vilar de Lor do p.k. 5,635 ó 7,135.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 133/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 76 ZAE 98, Navia de Suarna, acondicionamento e mellora da estrada Navia de Suarna-Paradela-Restelo, p.k. 0,000 ó 1,400 e intersección coa estrada A Fonsagrada-Navia de Suarna.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/05/1999

A Deputación Provincial de Lugo, en sesión celebrada o día 20 de novembro de 1998, aprobou o proxecto de 76 ZAE 98, Navia de Suarna, acondicionamento e mellora da estrada Navia de Suarna-Paradela-Restelo, p.k. 0,000 ó 1,400 e intersección coa estrada A Fonsagrada-Navia, e na sesión celebrada o día 30 de novembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 76 ZAE 98, Navia de Suarna, acondicionamento e mellora da estrada Navia de Suarna-Paradela-Restelo, p.k. 0,000 ó 1,400 e intersección coa estrada A Fonsagrada-Navia de Suarna.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 130/1999, do 23 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado da nova estrada de enlace da OU-101 coa C-536 (N/OU/96.4.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/05/1999

Con data do 14 de abril do 1999, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da nova estrada de enlace da OU-101 coa C-536 (N/OU/96.4.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/82, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa,
en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da nova estrada de enlace da OU-101 coa C-536 (N/OU/96.4.1).
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECCIÓN de erros.-Orde do 2 de marzo de 1999 pola que se dictan normas para garanti-los servicios esenciais durante a folga convocada con carácter indefinido a partir do día 5 de marzo de 1999, no sector do transporte público de viaxeiros por estrada, na provincia da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/03/1999

Advertidos erros na antedita orde, publicada no Diario Oficial de Galicia nº 44, do 4 de marzo de 1999, cómpre face-las seguintes correccións:
Na páxina 2.484 no punto 21. Concesións V-1574:XG-097. V-3324:XG-371. V-7009:XG-383 hai que engadir ó final o seguinte:
*Malpica-A Coruña:
Saída de Malpica 8 horas.
Saída da Coruña: 18 horas.
Na páxina 2.483 no punto 10. Concesión V-7027:XG-401, onde di:
Saídas de Carballo 9.15 e 19.15 horas.
Saídas de Santiago de Compostela 7.30, 19 horas.
Debe dicir:
Saídas de Carballo 7 e 19.15 horas.
Saídas de Santiago de Compostela 7.30, 19 horas.
DECRETO 53/1999, do 4 de marzo, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 10/03/1999

En virtude do establecido nos artigos 8, parágrafo 3º e 9.1º da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, publicado no DOG nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.-Noméase como membro titular do Consello Económico e Social de Galicia, a Eduardo Jiménez Domínguez, e como membro suplente a Pablo Rancaño Otero, de acordo coa proposta da Confederación de Empresarios de Galicia.
Santiago de Compostela, catro de marzo de mil novecentos noventa e nove.
Manuel Fraga Iribarne
Presidente
DECRETO 52/1999, do 4 de marzo, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 10/03/1999

En virtude do establecido nos artigos 8, parágrafo 3º e 10º.f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9.e) do seu Regulamento de réxime interno, publicado no DOG nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.-Que cese como membro titular do Consello Económico e Social de Galicia, José María López Bourio, e como membro suplente a Lourdes Pardo Rodríguez, de acordo coa proposta da Confederación de Empresarios de Galicia.
Santiago de Compostela, catro de marzo de mil novecentos noventa e nove.
Manuel Fraga Iribarne
Presidente
ORDE do 26 de febreiro de 1999 pola que se fixan os prezos de participación en determinadas actividades promovidas pola Dirección Xeral de Xuventude durante o ano 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 10/03/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, dispón a obriga de seren establecidos os prezos pola consellería correspondente, logo de informe favorable da Consellería de Economía e Facenda, e de que se publiquen no Diario Oficial de Galicia.
Para cumprir con este mandado, e logo de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de participación nas actividades promovidas pola Dirección Xeral de Xuventude, que se relacionan no anexo desta orde.
2. Estos prezos entenderanse, se é o caso, co IVE incluído.
Santiago de Compostela, 26 de febreiro de 1999.
Manuela López Besteiro
Conselleira de Familia e Promoción do Emprego, Muller e Xuventude
ANEXO
Prezos relativos á participación nas actividades promovidas pola Dirección Xeral de Xuventude que a continuación se especifican. Os prezos establecidos entenderanse por participante:
A-Programa: Actividades Ambientais para Xoves: Os Espacios Naturais.
-Prezos para as rutas das provincias de Lugo, Pontevedra e A Coruña: 2.000 ptas.
-Prezos para as rutas da provincia de Ourense: 4.000 ptas.
B-Programa: Encontro Internacional Itinerante: Xuventude e Medio Ambiente.
-Sen aloxamento e con xantar: 4.000 ptas.
-Con aloxamento e media pensión (almorzo e xantar): 8.000 ptas.
C-Programa: Xacobeo 99, a Aventura do Camiño de Santiago.
-20.000 ptas.
D-Programa: Conducción Segura.
-2.000 ptas.
E-Programa: Imos ó mar.
-500 ptas.
F-Programa: Coñece a Galicia Verde.
-500 ptas.
RESOLUCIÓN do 1 de febreiro de 1999, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0001614/1999, interposto por Luis Ángel Veiga Fernández.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/03/1999

Con data do 18 de xaneiro de 1999, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001614/1999 interposto por Luis Ángel Veiga Fernández contra a resolución do Comité Galego de Xustiza Deportiva de data do 9 de outubro de 1998 ó recurso número 511 sobre candidatura para as eleccións á presidencia da Federación Galega de Tenis.
En consecuencia esta Secretaría Xeral para o Deporte acordou nesta data, e de conformidade co disposto no artigo 64 da Lei reguladora da xurisdicción contencioso-administrativa modificada pola Lei 10/1992, do 30 de abril, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 1 de febreiro de 1999.
Dositeo Rodríguez Rodríguez
Conselleiro da Presidencia e Administración
Pública
DECRETO 51/1999, do 8 de marzo, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 09/03/1999

Con motivo da viaxe do presidente da Xunta de Galicia a Bruxelas é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o 9 de marzo ata o seu regreso, ó conselleiro da Presidencia e Administración Pública.
Santiago de Compostela, oito de marzo de mil novecentos noventa e nove.
Manuel Fraga Iribarne
Presidente
DECRETO 41/1999, do 25 de febreiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 26/02/1999

Con motivo da viaxe do presidente da Xunta de Galicia a Polonia é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Polonia, encárgaselle o despacho de asuntos da Presidencia, desde o 27 de febreiro ata o seu regreso, ó conselleiro da Presidencia e Administración Pública.
Santiago de Compostela, vintecinco de febreiro de mil novecentos noventa e nove.
Manuel Fraga Iribarne
Presidente
DECRETO 55/1999, do 11 de marzo, polo que se dispón que cese José Manuel Soto Vázquez como director xeral de Comunicación Social e Audiovisual da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 12/03/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Que cese, por petición propia, José Manuel Soto Vázquez como director xeral de Comunicación Social e Audiovisual da Consellería de Cultura, Comunicación Social e Turismo, agradecéndolle os servicios prestados.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Decreto 8/1999, do 21 de xaneiro, polo que se aproba o Regulamento de desenvolvemento lexislativo do capítulo IV da Lei 8/1993, reguladora da Administración hidráulica, relativo ó canon de saneamento.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 20/02/1999

Advertidos erros no devandito decreto, publicado no Diario Oficial de Galicia nº 20, do 1 de febreiro de 1999, cómpre face-las oportunas correccións:
Na alínea b) da disposición transitoria onde di: «... Augas de Galicia requiriralle a información sobre...», debe dicir: «... Augas de Galicia requirirá a esta a información sobre...».
No artigo 4.4.a) onde di: «... polas entidades definidas no artigo 6.2º deste regulamento», debe dicir: «... polas entidades definidas no artigo 6.3º deste regulamento».
No artigo 5.2º onde di: «... das entidades previstas no artigo 6.2º deste regulamento...», debe dicir: «... das entidades previstas no artigo 6.3º deste regulamento».
No artigo 6.4.b) onde di: «... de acordo co que prevé o artigo 17.3º», debe dicir: «... de acordo co que prevé o artigo 16.3º».
No artigo 16.6º, onde di: «... de acordo co que se prevé no artigo 42º», debe dicir: «... de acordo co que se prevé no artigo 43º».
No artigo 21.4, onde di: «... de acordo co disposto no artigo 36º deste regulamento», debe dicir: «... de acordo co disposto no artigo 31º deste regulamento».
No artigo 24.2.b), onde di: «A practicar e notificar, logo de trámite de audiencia, se é o caso, a liquidación provisional...», debe dicir: «A practicar e notificar, logo de trámite de audiencia se é o caso, a liquidación provisional...».
No parágrafo segundo do artigo 30.4, onde di: «... os datos que deste proporciona-lo suxeito pasivo...», debe dicir: «... os datos que debe proporciona-lo suxeito pasivo...».
No artigo 32.a), onde di: «... Política Territorial, Obras Públicas e Vivenda, corresponden a infraccións graves», debe dicir: «... Política Territorial, Obras Públicas e Vivenda, se corresponden a infraccións graves».
No artigo 45.2.c), onde di: «... comezará a computarse o prazo a que se refire o punto 2 anterior», debe dicir: «... comezará a computarse o prazo a que se refire o punto b anterior».
No terceiro parágrafo do punto 1 do anexo, onde di: «... verterase un litro de auga que se analizará dentro da probeta...», debe dicir: «... verterase dentro da probeta un litro da auga a analizar...».
DECRETO 43/1999, do 11 de febreiro, polo que se declara a urxente ocupación, para efectos de expropiación forzosa, polo Concello de Sandiás (Ourense), dos bens e dereitos necesarios para a realización das obras do proxecto de beirarrúas e iluminación en Couso de Limia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/1999

O Concello de Sandiás (Ourense), en sesión celebrada o día 27 de xullo de 1998, aprobou o proxecto de beirarrúas e iluminación en Couso de Limia e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 20 de xaneiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais, o día 11 de decembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de mellora-la seguridade vial na travesía do núcleo de Couso ante a posibilidade do incremento de tráfico rodado, e por outra banda, lograríanse os anchos necesarios da calzada e beirarrúa esixidos pola normativa vixente da deputación provincial nas travesías da rede provincial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de febreiro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Sandiás (Ourense), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de beirarrúas e iluminación en Couso de Limia.
Santiago de Compostela, once de febreiro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 5 de febreiro de 1999, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 01/0001809/1998, interposto por José Luis González Fernández.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/02/1999

Recibiuse nesta consellería escrito da sección primeira da Sala do Contencioso-Administrativo do Tribunal Superior de Xustiza de Galicia polo que se reclama o expediente administrativo referido ó recurso contencioso-administrativo número 01/0001809/1998, interposto por José Luis González Fernández, contra silencio administrativo por parte da Consellería de Cultura, Comunicación Social e Turismo a recurso ordinario do 23-7-1997, sobre legalización de ático na rúa Roberto Baamonde, 75, en Monforte de Lemos.
Esta secretaría xeral acordou, en cumprimento do disposto no artigo 61 da Lei do 27 de decembro de 1956, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 64 da citada lei, modificado pola Lei 10/1992, do 30 de abril, notifícaselles a tódalas persoas interesadas no procedemento e son emprazados para que
poidan comparecer en autos ante a referida sala no prazo de nove días.
Santiago de Compostela, 5 de febreiro de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 15 de febreiro de 1999, do tribunal designado para xulga-las probas de constatación da capacitación profesional para o exercicio das actividades de transportista por estrada, axencia de transporte de mercadorías, transitario e almacenista-distribuidor, convocadas por Resolución do 20 de xullo de 1998, da Dirección Xeral de Transportes (Diario Oficial de Galicia número 143, do 27 de xullo), pola que se elevan a definitivas as listas provisionais de aprobados e se ordena a súa publicación.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/02/1999

En sesión celebrada o 12 de febreiro de 1999, rematado o prazo establecido para a presentación de reclamacións contra as listas provisionais de aprobados nas probas para la constatación da capacitación profesional para o exercicio da actividade de transportista por estrada e axencia de transportes de mercadorías, transitario e almacenista-distribuidor,
Este tribunal resolveu:
Primeiro.-Elevar a definitivas e publica-las listas de aprobados das actividades de transportista por estrada, axencia de transporte de mercadorías, transitario e almacenista-distribuidor, que se atopan expostas nos taboleiros de anuncios da Dirección Xeral de Transportes, nas delegacións provinciais da Consellería de Política Territorial, Obras Públicas e Vivienda e nos servicios provinciais de transportes.
Segundo.-Contra esta resolución os interesados poderán interpoñer recurso de alzada no prazo dun mes, contado a partir da súa publicación no Diario Oficial de Galicia, ante o conselleiro de Política Territorial, Obras Públicas e Vivienda, conforme o establecido no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 15 de febreiro de 1999.
Juan Carlos Villarino Tejada
Presidente do tribunal
ORDE do 15 de febreiro de 1999 pola que se particulariza para o exercicio orzamentario de 1999 o procedemento de xestión das axudas comunitarias relativas á mellora das condicións de transformación e comercialización de productos agrarios.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 26/02/1999

A orde da Consellería de Agricultura, Gandería e Montes do 8 de setembro de 1995 (Diario Oficial de Galicia nº 186) modificada pola Orde do 11 de maio de 1998 (Diario Oficial de Galicia nº 96) regula para o período 1994-1999 o procedemento de xestión das axudas establecidas no Regulamento (CE) 951/1997, así como no Real decreto 633/1995, do 21 de abril.
Por outra parte, no artigo 10 da citada orde, particularizábanse as condicións específicas para o exercicio orzamentario de 1995. Co inicio do exercicio de 1999 e a perda de vixencia do citado artigo, é conveniente establece-las condicións particulares das citadas axudas para o presente ano.
Por todo iso, e de acordo co disposto no artigo 30.I.3º do Estatuto de autonomía de Galicia e en uso das competencias que me confire a Lei 1/1983, do 22 de febreiro, reguladora da Xunta e do seu presidente, e demais normativa de aplicación,
DISPOÑO:
Artigo único.-As condicións particulares para a xestión das axudas comunitarias relativas á mellora das condicións de transformación e comercialización de productos agrarios e silvícolas, durante o exercicio orzamentario de 1999 serán as seguintes:
Os investimentos incluídos na petición de axuda non poderán estar iniciados con anterioridade ó 1 de xaneiro de 1999, condición que deberá estar suficientemente acreditada.
A data máxima de presentación de solicitudes será o 23 de marzo de 1999.
Disposicións adicionais
Primeira.-O pagamento das subvencións efectuarase con cargo ós conceptos orzamentarios 09.04.713 A.770.00 (1.273.548.057 ptas.) e 09.04.713 A.771.00 (20.000.000 de ptas.) así como con cargo ós remanentes incorporados ó ano 1999 e non comprometidos e a outros remanentes adicionais que puidesen existir nos mesmos conceptos.
Segunda.-Ademais do previsto particularmente na presente orde, os modelos de solicitude, documentación e o procedemento de xestión das axudas será o establecido con carácter xeral na Orde do 8 de setembro de 1995, modificada pola Orde do 11 de maio de 1998.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de febreiro de 1999.
Cástor Gago Álvarez
Conselleiro de Agricultura, Gandería
e Política Agroalimentaria
DECRETO 39/1999, do 11 de febreiro, polo que se dispón a substitución de varios membros do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/02/1999

Os artigos 3 e 5 da Lei 5/1987, do 27 de maio (DOG nº 103, do 2 de xuño), do Consello Social
da Universidade e do Consello Universitario de Galicia, determinan, respectivamente, o número de membros que compoñen o Consello Social da Universidade e o número e forma de elección dos representantes da Xunta de Goberno da universidade.
A Universidade de Santiago de Compostela comunicou a esta consellería o cesamento como membros do Consello Social da Universidade de Santiago de Compostela de catro dos seus membros, e o nomeamento pola Xunta de Goberno de catro novos membros en substitución destes.
Así mesmo, recibíronse nesta consellería, en cumprimento do artigo 8, os documentos preceptivos de non ter incorrido en incompatibilidade.
Por todo iso, por proposta do conselleiro de Educación e Ordenación Universitaria, e por instancia da Universidade de Santiago de Compostela, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia na súa reunión do día once de febreiro de mil novecentos noventa e nove,
DISPOÑO:
Artigo único.-Nomear como membros do Consello Social da Universidade de Santiago de Compostela a Óscar García Martín, Francisco Carracedo Doce, Luis Villares Naveira e José Vicente Paradelo Rodríguez en representación da Xunta de Goberno desta universidade.
Estas persoas substitúen respectivamente, e polo mesmo concepto, a José Sordo Rodríguez, Alberto Pérez Viso, María del Carmen Dopico Rodríguez e Antonio Monje Fernández, que cesan como membros do Consello Social da Universidade de Santiago de Compostela, agradecéndolle-los servicios prestados.
Disposición derradeira
Única.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de febreiro de mil novecentos noventa e nove.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
RESOLUCIÓN do 17 de febreiro de 1999, da Dirección Xeral de Formación e Colocación, pola que se anuncia a publicación das relacións de admitidos e excluídos no proceso selectivo para a elaboración do catálogo de expertos da Xunta de Galicia en materia de formación profesional ocupacional.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 25/02/1999

Para proceder á continuación do proceso selectivo regulado na orde da Consellería de Familia e Promoción do Emprego, Muller e Xuventude do 30 de outubro de 1998, pola que se regula a elaboración do catálogo de expertos da Xunta de Galicia en materia de formación profesional ocupacional para a impartición de accións formativas nos centros da titularidade da Administración autonómica, publi
cada no Diario Oficial de Galicia número 228 do 24 de novembro de 1998. Esta dirección xeral
RESOLVE:
Anunciar que os listados de admitidos e excluídos do proceso selectivo para a elaboración do catálogo de expertos da Xunta de Galicia en materia de formación profesional ocupacional, estarán expostos nas delegacións provinciais da Consellería de Familia e Promoción do Emprego, Muller e Xuventude, así como na Consellería da Presidencia e Administración Pública e nas oficinas comarcais da Xunta de Galicia.
Os aspirantes excluídos disporán dun prazo de dez días, contados a partir do seguinte ó da publicación da presente resolución, para emendaren o defecto que motivase a exclusión.
Os aspirantes que dentro do prazo sinalado non corrixan os defectos motivo da exclusión serán definitivamente excluídos.
Os aspirantes que non figuren na lista de admitidos nin na de excluídos disporán do mesmo prazo de dez días desde o seguinte ó da publicación desta resolución, para formularen a correspondente reclamación.
Santiago de Compostela, 17 de febreiro de 1999.
José Jaime López Cossío
Director xeral de Formación e Colocación
CORRECCIÓN de erros.-Orde do 5 de febreiro de 1999 pola que se establecen axudas, en réxime de concorrencia competitiva, a particulares e entidades sen fin de lucro para a realización de estudios sobre medios de comunicación de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/02/1999

Advertido erro na devandita orde, publicada no DOG nº 31, do martes, 16 de febreiro de 1999, cómpre face-la oportuna corrección:
-Na páxina 1.698 no punto quinto, despois da última liña debemos engadi-lo seguinte: «... delegacións provinciais. Tamén se poderán remitir en calquera das formas previstas no artigo 38.4º da Lei de réxime xurídico das administracións públicas e...».
DECRETO 36/1999, do 11 de febreiro, polo que se declara de utilidade pública e urxente execución a concentración parcelaria da zona de San Tomé (Cartelle-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 23/02/1999

A parroquia de San Tomé, que pertence ó concello de Cartelle, está situada ó oeste da provincia de Ourense; resultan afectadas pola concentración parcelaria aproximadamente 940 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberación do Consello da Xunta de Galicia na súa reunión do día once de febreiro de mil novecentos noventa e nove,
DISPOÑO:
Artigo 1º
Declárase de utilidade pública e urxente execución a concentración parcelaria da zona de San Tomé (Cartelle-Ourense).
Artigo 2º
O perímetro da zona será, en principio, o correspondente á totalidade dos terreos da parroquia de San Tomé.
O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, once de febreiro de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 22 de febreiro de 1999 sobre delegación de atribucións no secretario xeral para as Relacións coas Comunidades Galegas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/02/1999

A Secretaría Xeral para as Relacións coas Comunidades Galegas é un órgano dependente funcionalmente da Presidencia da Xunta de Galicia e organicamente da Consellería da Presidencia e Administración Pública, segundo establece o Decreto 350/1997, do 10 de decembro.
A necesidade de axilizar no posible todos aqueles asuntos que non esixan unha atención directa e persoal do conselleiro da Presidencia e Administración Pública aconsella que este delegue no secretario xeral para as Relacións coas Comunidades Galegas determinadas funcións, co que se conseguirá unha maior eficacia, o que sen dúbida repercutirá beneficiosamente no funcionamento da Administración autonómica.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro, e no artigo 72.4º da Lei 11/1992, do 7 de outubro, de réxime financeiro e presupostario de Galicia, o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 26 de novembro, e demais disposicións de aplicación xeral,
DISPOÑO:
Artigo 1º
Deléganse no secretario xeral para as Relacións coas Comunidades Galegas as seguintes atribucións:
a) A autorización e disposición dos gastos dos servicios contidos no programa 213.A, da sección 04, servicio 03, dos orzamentos xerais da Comunidade Autónoma e o recoñecemento das obrigas e a proposta de pagamento relativos a elas, excepto respecto dos gastos contidos no capítulo I do dito programa.
b) As funcións que como órgano de contratación lle estean atribuídas ó titular da consellería nos asuntos as partidas orzamentarias dos cales estean recollidas dentro de programa 213.A, da sección e servicio orzamentarios mencionados.
Artigo 2º
As resolucións administrativas que se adopten facendo uso das delegacións contidas nesta orde farán constar expresamente esta circunstancia e consideranse dictadas polo órgano delegante.
Artigo 3º
O conselleiro da Presidencia e Administración Pública poderá reclamar para si, en calquera momento, as delegacións contidas nesta orde, das que quedan excluídos en todo caso os supostos previstos no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 26 de novembro.
Disposición derrogatoria
Queda derrogada a orde da Consellería da Presidencia e Administración Pública do 4 de febreiro de 1991 e cantas outras de igual ou inferior categoría se opoñan ó establecido na presente orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de febreiro de 1999.
Jaime Pita Varela
Conselleiro da Presidencia e Administración
Pública
DECRETO 34/1999, do 18 de febreiro, polo que se nomea a Jaime Pita Varela conselleiro da Presidencia e Administración Pública.
PRESIDENCIA — II. AUTORIDADES E PERSOAL — 20/02/1999

De conformidade co artigo 16.3º do Estatuto de autonomía de Galicia e co artigo 26, alínea 1 da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a Jaime Pita Varela conselleiro da Presidencia e Administración Pública.
Santiago de Compostela, dezaoito de febreiro de mil novecentos noventa e nove.
Manuel Fraga Iribarne
Presidente
ORDE do 22 de febreiro de 1999 sobre delegación de atribucións no secretario xeral para o Deporte.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/02/1999

A Secretaría Xeral para o Deporte é un órgano dependente funcionalmente da Presidencia da Xunta de Galicia e organicamente da Consellería da Presidencia e Administración Pública, segundo establece o Decreto 350/1997, do 10 de decembro.
A necesidade de axilizar no posible todos aqueles asuntos que non esixan unha atención directa e persoal do conselleiro da Presidencia e Administración Pública, aconsella que este delegue no secretario xeral para o Deporte determinadas funcións, co que se conseguirá unha maior eficacia o que sen dúbida repercutirá beneficiosamente no funcionamento da Administración autonómica.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro, e o disposto no artigo 72.4º da Lei 11/1992, do 7 de outubro, de réxime financeiro e presupostario de Galicia, o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 26 de novembro, e demais disposicións de aplicación xeral,
DISPOÑO:
Artigo 1º
Deléganse no secretario xeral para o Deporte as seguintes atribucións:
a) A autorización e disposición dos gastos dos servicios contidos no programa 355A, da sección 04, servicio 04 dos orzamentos xerais da Comunidade Autónoma e o recoñecemento das obrigas e a proposta de pagamentos relativos a elas.
b) As funcións que como órgano de contratación lle estean atribuídas ó titular da consellería, en temas de deportes nos que as partidas orzamentarias estean recollidas dentro do programa 355A, dos mencionados sección e servicio orzamentarios.
Artigo 2º
As resolucións administrativas que se adopten facendo uso das delegacións contidas nesta orde farán constar expresamente esta circunstancia e consideraranse dictadas polo órgano delegante.
Artigo 3º
O conselleiro da Presidencia e Administración Pública poderá reclamar para si, en calquera momento, as delegacións contidas nesta orde, das que quedan excluídas en todo caso os suspostos previstos no artigo 13.2º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 26 de novembro.
Disposición derrogatoria
Queda derrogada a orde da Consellería da Presidencia e Administración Pública do 21 de maio de 1990 e cantas outras de igual ou inferior categoría se opoñan ó establecido na presente orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de febreiro de 1999.
Jaime Pita Varela
Conselleiro da Presidencia e Administración
Pública
DECRETO 33/1999, do 18 de febreiro, polo que se dispón que cese Dositeo Rodríguez Rodríguez como conselleiro da Presidencia e Administración Pública.
PRESIDENCIA — II. AUTORIDADES E PERSOAL — 20/02/1999

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Que cese, por petición propia, na súa condición de conselleiro da Presidencia e Administración Pública, Dositeo Rodríguez Rodríguez, agradecéndolle os servicios prestados.
Santiago de Compostela, dezaoito de febreiro de mil novecentos noventa e nove.
Manuel Fraga Iribarne
Presidente